CELEX: 31988R1454
Language: el
Date: 1988-05-27 00:00:00
Title: Κανονισμός (ΕΟΚ) αριθ. 1454/88 της Επιτροπής της 27ης Μαΐου 1988 για την επαναφορά είσπραξης των δασμών που εφαρμόζονται έναντι των τρίτων χωρών για ορισμένα προϊόντα καταγωγής Γιουγκοσλαβίας

Avis juridique important

|

31988R1454

Κανονισμός (ΕΟΚ) αριθ. 1454/88 της Επιτροπής της 27ης Μαΐου 1988 για την επαναφορά είσπραξης των δασμών που εφαρμόζονται έναντι των τρίτων χωρών για ορισμένα προϊόντα καταγωγής Γιουγκοσλαβίας  

Επίσημη Εφημερίδα αριθ. L 132 της 28/05/1988 σ. 0032 - 0032

***** ΚΑΝΟΝΙΣΜΟΣ (ΕΟΚ) αριθ. 1454/88 ΤΗΣ ΕΠΙΤΡΟΠΗΣ  της 27ης Μαΐου 1988  για την επαναφορά είσπραξης των δασμών που εφαρμόζονται έναντι των τρίτων χωρών για ορισμένα προϊόντα καταγωγής Γιουγκοσλαβίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τη συμφωνία μεταξύ της Ευρωπαϊκής Οικονομικής Κοινότητας και της Ομόσπονδης Σοσιαλιστικής Δημοκρατίας της Γιουγκοσλαβίας (1), και ιδίως το πρωτόκολλο αριθ. 1,  τον κανονισμό (ΕΟΚ) αριθ. 4186/87 του Συμβουλίου της 21ης Δεκεμβρίου 1987 για τον καθορισμό οροφών και κοινοτικής επιτήρησης για τις εισαγωγές ορισμένων προϊόντων καταγωγής Γιουγκοσλαβίας (2), και ιδίως το άρθρο 1,  Εκτιμώντας:  ότι, με βάση τις διατάξεις του άρθρου 15 της συμφωνίας συνεργασίας καθώς και εκείνες του ως άνω πρωτοκόλλου αριθ. 1, τα προϊόντα που περιγράφονται στο άρθρο 1 εισάγονται στην Κοινότητα με ατέλεια δασμών μέσα στα όρια ετήσιας οροφής 648 τόνων, μετά την κάλυψη της οποίας οι δασμοί που εφαρμόζονται έναντι των τρίτων χωρών δύνανται να επαναφερθούν·  ότι οι εισαγωγές στην Κοινότητα αυτών των προϊόντων καταγωγής Γιουγκοσλαβίας έχουν καλύψει την εν λόγω οροφή· ότι η επαναφορά των δασμών που εφαρμόζονται έναντι των τρίτων χωρών για τα εν λόγω προϊόντα επιβάλλεται από την κατάσταση της αγοράς στην Κοινότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 31 Μαΐου μέχρι τις 31 Δεκεμβρίου 1988 επαναφέρονται οι δασμοί που εφαρμόζονται έναντι των τρίτων χωρών κατά την εισαγωγή στην Κοινότητα των προϊόντων που αναφέρονται κατωτέρω:  1.2.3 //  //  //  // Αύξων  αριθμός   // Κωδικός ΣΟ   // Περιγραφή εμπορευμάτων   //  //  //  // 01.0120   // 6403   // Υποδήματα που έχουν τα εξωτερικά πέλματα από καουτσούκ, πλαστική ύλη, δέρμα φυσικό ή ανασχηματισμένο και το πάνω μέρος από δέρμα φυσικό   //    //  //  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Μαΐου 1988.  Για την Επιτροπή  COCKFIELD  Αντιπρόεδρος  (1) ΕΕ αριθ. L 41 της 14. 2. 1983, σ. 2.  (2) ΕΕ αριθ. L 400 της 31. 12. 1987, σ. 6.